PATVIRTINTA

Kauno miesto savivaldybės

administracijos direktoriaus

2020 m. gruodžio 2 d.

įsakymu Nr. A-3953

**KVIETIMAS TEIKTI TRUMPALAIKIŲ PROJEKTŲ PARAIŠKAS PAGAL SOCIALINIŲ IR SVEIKATINIMO PASLAUGŲ PLĖTROS GYVENTOJŲ GEROVEI KURTI VISUOMENĖJE SRITIES PRIORITETUS „PAGALBOS PAAUGLIAMS IR JŲ ŠEIMOS NARIAMS EMOCINĖS-PSICHOLOGINĖS KRIZĖS ATVEJU TEIKIMAS“, „SAVARANKIŠKO GYVENIMO ĮGŪDŽIŲ UGDYMO PASLAUGŲ TEIKIMAS NEĮGALIESIEMS, AUGINANTIEMS VAIKUS“ IR „SENYVO AMŽIAUS ASMENŲ VIENIŠUMO IR SOCIALINĖS ATSKIRTIES MAŽINIMAS**“ **NR. 2021-2-2.1-2.2-2.3-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Sritis | Socialinių ir sveikatinimo paslaugų plėtros gyventojų gerovei kurti visuomenėje sritis |
| 2. | Prioritetai ir tinkamos veiklos | 2.1. Prioritetas „Pagalbos paaugliams ir jų šeimos nariams emocinės-psichologinės krizės atveju teikimas“. Veiklos pagal šį prioritetą: 2.1.1. Mobiliosios krizių įveikimo pagalbos ir (arba) kitos socialinės pagalbos vaikui ar paaugliui ir (arba) jo šeimai teikimas vietoje – socialinio darbuotojo, psichologo konsultacijos ir (arba) kitų specialistų (pvz., šeimos mediatoriaus, priklausomybės ligų konsultanto ir kt.) pagalbos teikimas atvykstant į asmens ar šeimos gyvenamąją ar kitą nurodytą vietą, kai asmuo ar šeima patiria krizę, nėra motyvuotas (-a) kreiptis pagalbos į įstaigą, nesinaudoja ir (arba) neturi galimybių naudotis siūlomomis paslaugomis. Paslaugos teikiamos 5.1 papunktyje nurodytai tikslinei grupei. Paslauga vienam asmeniui ar šeimai gali būti teikiama ne daugiau nei 5 kartus po 2 val. (kartu įskaičiuojant nuvykimą pas paslaugų gavėją).2.1.2. Savanorių grupių darbui su paaugliais (10–18 m.) sudarymas, mokymas ir jų veiklos koordinavimas, savanorių ir vaikų bendro laisvalaikio ir (arba) užimtumo veiklų organizavimas (ne rečiau nei 3 kartus per mėnesį), siekiant pagerinti paauglių emocinę-psichologinę savijautą, didinti motyvaciją mokytis, dirbti, užsiimti visuomenine, sportine, kultūrine ar kt. veikla, mažinančia paauglių polinkį elgtis delinkventiškai. 2.2. Prioritetas „Savarankiško gyvenimo įgūdžių ugdymo paslaugų teikimas neįgaliesiems, auginantiems vaikus“. Veikla pagal šį prioritetą – savarankiško gyvenimo įgūdžių ugdymo paslaugų teikimas neįgaliesiems, auginantiems vaikus. Paslaugų sudėtis ir jų metu vykdomos veiklos turi būti orientuotos į tikslinės grupės bendravimo ir kitų socialinių gebėjimų stiprinimą (ieškant pagalbos, prisitaikant prie naujų situacijų, lankantis viešąsias paslaugas teikiančiose įstaigose, rūpinantis asmeniniu gyvenimu ir dalyvaujant visuomenės gyvenime, užmezgant ir palaikant ryšius su artimaisiais, integruojantis į visuomenę, auginant ir prižiūrint vaikus ir pan.). Paslaugos apima jų teikimą paslaugų gavėjų namuose ir (arba) palydėjimą į viešąsias paslaugas teikiančias įstaigas. Veiklų organizavimas ir (arba) teikimas turi būti atliekamas mentorių, į veiklas taip pat privaloma įtraukti savanorius. Mentorius ir (arba) savanoris ne trumpesnes nei 1 val. trukmės paslaugas šeimai privalo suteikti ne rečiau kaip 1 kartą per savaitę, vienai šeimai vidutiniškai per visą veiklos vykdymo laikotarpį turi būtų suteiktos 48 val. trukmės paslaugos. Psichiatras ir (ar) psichikos sveikatos centro specialistas paslaugas šeimai privalo suteikti ne rečiau 1 kartą per mėnesį, vienai šeimai vidutiniškai per visą veiklos vykdymo laikotarpį turi būtų suteiktos 15 val. trukmės paslaugos. Paslaugos teikiamos 5.2 papunktyje nurodytai tikslinei grupei.2.3. Prioritetas „Senyvo amžiaus asmenų vienišumo ir socialinės atskirties mažinimas“. Veikla pagal šį prioritetą – socialinė pagalba ir socialinis tarpininkavimas, vienišų senyvo amžiaus asmenų įtraukimas į socialiai ar visuomeniškai aktyvias veiklas, siekiant mažinti jų vienišumą ir socialinę atskirtį. Paslaugos turi būti teikiamos asmens namuose (socialinis bendravimas ir minimali pagalba, tarpininkavimas tvarkant namų ūkį) tuo pat metu skatinant juos pačius įsitraukti į dienos centrų veiklą, savanorystės ar kitas socialiai aktyvesnes veiklas ir (arba) į bendruomenei naudingą veiklą (pvz., mezgimas, meistravimas namuose ir pan.). Į paslaugų teikimą būtina įtraukti savanorius. Paslaugos teikiamos 5.3 papunktyje nurodytai tikslinei grupei. |
| 3.  | Projektų veiklų vykdymo vieta | Projektų veiklų vykdymo vieta – Kauno miestas. |
| 4. | Planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į Savivaldybės planuojamus rezultatus, savo paraiškoje turi numatyti realius savo projektu siekiamus rezultatus.4.1. Pagal prioritetą „Pagalbos paaugliams ir jų šeimos nariams emocinės-psichologinės krizės atveju teikimas“ siekiami rezultatai:4.1.1. asmenų ir šeimų, gavusių mobiliosios krizių įveikimo pagalbos paslaugas, skaičius – 20;4.1.2. suteiktų mobiliosios pagalbos valandų skaičius – 200; 4.1.3 sukurta ir išbandyta, inovatyvi mobiliosios krizių įveikimo pagalbos paslauga – 1. 4.1.4. įtrauktų savanorių darbui su paaugliais skaičius – 10;4.1.5. paauglių, dalyvavusių veiklose su savanoriais, skaičius – 10; 4.1.6. užimtumo veiklų paaugliams skaičius per mėn. – ne mažiau kaip 3 kartai vienam paaugliui. 4.2. Pagal prioritetą „Savarankiško gyvenimo įgūdžių ugdymo paslaugų teikimas neįgaliesiems, auginantiems vaikus“ siekiami rezultatai:4.2.1. paslaugas gavusių šeimų skaičius – 15; 4.2.2. mentoriaus ir (arba) savanorio suteiktų paslaugų valandų skaičius – 720 val.4.2.3. psichiatro ir (arba) psichikos sveikatos centro specialistų suteiktų paslaugų valandų skaičius – 225 val. 4.2.4. sukurta ir išbandyta, inovatyvi savarankiško gyvenimo įgūdžių ugdymo paslauga neįgaliesiems, auginantiems vaikus, – 1. 4.3. Pagal prioritetą „Senyvo amžiaus asmenų vienišumo ir socialinės atskirties mažinimas“ siekiamas rezultatas – vienišų senyvo amžiaus asmenų, kuriems suteiktos paslaugos, skaičius – 30. |
| 5. | Tikslinė grupė  | 5.1. Vaikai arba paaugliai ir (arba) jų šeimos (išskyrus šeimas, kurioms teikiamos socialinio darbuotojo padėjėjo paslaugos), patiriantys krizę, taip pat vaikai ar paaugliai, turintys emocijų ir (arba) elgesio sutrikimų ar sunkumų, patiriantys socialinę riziką, linkę elgtis delinkventiškai. Paslaugos tikslinei grupei teikiamos atsižvelgiant į socialinio darbuotojo ir (arba) tarpinstitucinio bendradarbiavimo koordinatoriaus rekomendacijas ir tik suderinus su Savivaldybės administracijos Socialinių paslaugų skyriumi.5.2. Proto ir (arba) psichikos negalią turintys tėvai ir (arba) mamos (šeimos), auginantys vaikus. Paslaugos tikslinei grupei teikiamos atsižvelgiant į socialinio darbuotojo rekomendacijas ir tik suderinus su Savivaldybės administracijos Socialinių paslaugų skyriumi.5.3. Vieniši senyvo amžiaus asmenys, kuriems nepradėtos teikti socialinės priežiūros (pagalbos į namus) paslaugos. Paslaugos tikslinei grupei teikiamos tik suderinus su Savivaldybės administracijos Socialinių paslaugų skyriumi arba jo teikimu. |
| 6. | Finansavimo intensyvumas | 6.1. Projektui įgyvendinti iš Savivaldybės biudžeto gali būti skiriama iki 80 proc. lėšų tinkamoms finansuoti projekto išlaidoms padengti. Ne mažiau kaip 20 proc. išlaidų turi padengti pareiškėjo (jo paties arba partnerių (rėmėjų) įnašas. 6.2. Finansuojami 2021 m. vykdomi projektai. Vėliausia galima projekto įgyvendinimo pabaigos data – 2021 m. gruodžio 31 d. |
| 7. | Reikalavimai pareiškėjui | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos ir kt., išskyrus biudžetines įstaigas), veikiantys ir (arba) turintys patirties socialinėje srityje.7.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų (jeigu buvo skirta) Savivaldybės biudžeto lėšų panaudojimą.7.3. Finansavimas pareiškėjui negali būti skiriamas, jeigu: 7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;7.3.2. pareiškėjas paraiškoje arba jos prieduose pateikė klaidinančią informaciją;7.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;7.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu.7.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 7.5. Projekto partneriu (-iais) laikomi Lietuvos Respublikos įstatymų nustatyta tvarka įregistruoti ne pelno siekiantys juridiniai asmenys (nevyriausybinės organizacijos, asociacijos, viešosios įstaigos ir kt.).7.6. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės biudžeto lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais).7.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.7.8. Ir pareiškėjo, ir projekto partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.7.9. Už projekto įgyvendinimą atsakingas pareiškėjas. |
| 8. | Paraiškos rengimo ir pateikimo tvarka ir terminai | 8.1. Siekdamas gauti finansavimą, pareiškėjas turi užpildyti ir pateikti šiuos dokumentus:8.1.1. programos „Iniciatyvos Kaunui“ projekto finansavimo paraišką, parengtą pagal Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ patvirtintą formą. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos 1 priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos 2 priedas). Pareiškėjas atsako už paraiškoje nurodytų duomenų teisingumą; 8.1.2. kitus dokumentus:8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;8.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas;8.1.2.3. pareiškėjo ir kitų finansavimo šaltinių įnašą pagrindžiančius dokumentus;8.1.2.4. kitą informaciją, pagrindžiančią finansavimo reikalingumą ar papildančią projekto aprašymą.8.2. Paraiška kartu su 8.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (8.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema) adresu <https://paraiskos.kaunas.lt/vykstantys-konkursai>.8.3. Jei 8.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška, jos priedai ir paraiškos elektroninė versija („Excel“ formatu), įrašyta elektroninėje laikmenoje, teikiama Savivaldybei raštu, siunčiant paštu (per kurjerį) ar pristatant į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos.8.4. Jeigu dokumentai pateikiami užsienio kalba, jie turi būti išversti į lietuvių kalbą.8.5. Galutinis paraiškos pateikimo terminas – 2021 m. sausio 13 d. Jei paraiška teikiama elektroniniu būdu adresu <https://paraiskos.kaunas.lt/vykstantys-konkursai>, pateikimo data laikoma informacinėje sistemoje pateikimo momentu fiksuota data. Jei paraiška siunčiama paštu (per kurjerį) (esant 8.3 papunktyje nurodytoms aplinkybėms), jos pateikimo data laikoma pašto antspaudo data. Jei paraiška pristatoma į Savivaldybę, jos pateikimo galutinis terminas yra 2021 m. sausio 13 d. 17 val.8.6. Gautos paraiškos yra registruojamos. Po nustatyto termino ir ne pagal 8.2 ir 8.3 papunkčiuose nustatytas sąlygas pateiktos paraiškos nenagrinėjamos.8.7. Tas pats pareiškėjas gali teikti tik vieną paraišką pagal vieną atitinkamos nurodytos srities prioritetą. Jei tas pats pareiškėjas teikia daugiau nei vieną paraišką pagal tą patį prioritetą, kitos vėliau registruotos jo paraiškos yra atmetamos. 8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 9. | Tinkamosfinansuoti išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra:9.1.1. tiesiogiai susijusios su projekto, kuriam skiriamas finansavimas, įgyvendinimu;9.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus; 9.1.3. suplanuotos efektyviai ir pagrįstai (atitinkančios realias rinkos kainas, patirtos tik siekiant projekto tikslų);9.1.4. faktiškai patirtos nuo to 2021 m. ketvirčio, kada yra pasirašoma Savivaldybės biudžeto lėšų naudojimo sutartis, pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.9.2. Pareiškėjas įsipareigoja užtikrinti Lietuvos Respublikos teisės aktų dėl COVID-19 grėsmių valdymo laikymąsi ir prisiima visą projekto veiklų neįgyvendinimo riziką dėl valstybės teisės aktais nustatytų ribojimų ar draudimų veiklai, t. y. projekto vykdytojo patirtos pasirengimo projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti.9.3. Tinkamos finansuoti projekto vykdymo išlaidos turi sudaryti ne mažiau kaip 80 proc. visų prašomų Savivaldybės finansuoti tinkamų išlaidų. Vykdymo išlaidų kategorijai priskiriamos šios išlaidos:9.3.1. išlaidos projektą vykdančių asmenų darbo užmokesčiui (įskaitant visus privalomus mokesčius). Atlygis už darbą pagal darbo sutartį (įskaitant visus privalomus mokesčius) socialiniam darbuotojui, socialiniam pedagogui, užimtumo specialistui – ne daugiau kaip 1100 Eur per mėn., socialinio darbuotojo padėjėjui – ne daugiau kaip 820 Eur per mėn; 9.3.2. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms; 9.3.3. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms. Pagal atlygintinų paslaugų sutartis ar autorines sutartis, individualios veiklos pažymėjimą ir kt. dokumentus paslaugas teikiantiems asmenims (psichologui, mediatoriui, ekspertui ar lektoriui, darbo grupės vadovui ir pan.), įgijusiems atitinkamos srities išsilavinimą, gali būti mokama ne daugiau kaip 35 Eur už 1 val., socialiniam darbuotojui, socialiniam pedagogui, užimtumo specialistui, dirbantiems mažiau nei 40 val. per mėn., – ne daugiau kaip 15 Eur už 1 val.; psichiatrui gydytojui – ne daugiau kaip 50 Eur už 1 val.;9.3.4. maisto prekių ir (arba) maitinimo paslaugų pirkimo išlaidos, jei užsiėmimai ar konsultacijos vyksta ne trumpiau kaip 4 val.;9.3.5. savanoriškos veiklos išlaidos (kelionės, nakvynės, maitinimo, pašto, telefono, mokymų, reikalingų priemonių įsigijimo, draudimo, kt.), nustatytos Savanoriškos veiklos išlaidų kompensavimo sąlygų ir tvarkos apraše, patvirtintame Lietuvos Respublikos socialinės apsaugos ir darbo ministro 2011 m. liepos 14 d. įsakymu Nr. A1-330 „Dėl Savanoriškos veiklos išlaidų kompensavimo sąlygų ir tvarkos aprašo patvirtinimo“;9.3.6. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 9.3.1–9.3.5 papunkčiuose nurodytoms išlaidoms.9.4. Tinkamos finansuoti projekto administravimo išlaidos gali sudaryti iki 20 proc. visų prašomų Savivaldybės finansuoti tinkamų išlaidų. Administravimo išlaidų kategorijai priskiriamos šios išlaidos: 9.4.1. atlygis už darbą projektą administruojantiems asmenims (projekto vadovui ir finansininkui), įskaitant visus privalomus mokesčius;9.4.2. kitos projekto administravimo išlaidos – transporto, pašto, fakso, telefono, interneto, kopijavimo, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 9.4.1 papunktyje nurodytoms išlaidoms. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą). |
| 10. | Netinkamos finansuoti išlaidos | 10.1. Projekto rengimo išlaidos.10.2. Baudos, delspinigiai, išlaidos finansinėms nuobaudoms.10.3. Bylinėjimosi išlaidos.10.4. Išlaidos paskolų palūkanoms ir skoloms padengti.10.5. Išlaidos pastatų ir patalpų remontui.10.6. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos.10.7. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas.10.8. Projekto įgyvendinimo išlaidos, finansuojamos iš kitų finansavimo šaltinių.10.9. Išlaidos ilgalaikiam materialiajam ir nematerialiajam turtui įsigyti (pagal Lietuvos Respublikos teisės aktus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).10.10. Išlaidos, skirtos labdarai ir paramai.10.11. Išlaidos, projekto biudžete įvardytos kaip nenumatytos išlaidos.10.12. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus. |
| 11.  | Paraiškų atranka ir vertinimo kriterijai | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.11.2. Paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.12.2. Kauno miesto savivaldybės 2020–2022 metų strateginis veiklos planas, patvirtintas Kauno miesto savivaldybės tarybos 2020 m. vasario 4 d. sprendimu Nr. T-2 „Dėl Kauno miesto savivaldybės 2020–2022 metų strateginio veiklos plano patvirtinimo“.12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“.12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“.12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. |
| 13. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. |
| 14. | Informacijos teikimas  | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus specialistė Skaidrė Kareniauskaitė, tel. (8-37) 42 30 88, ir vyriausiasis specialistas Mantas Gudaitis, mob. + 370 620 99 283.14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia šie specialistai: dėl 2.1.1 ir 2.1.2 papunkčiuose nurodytų veiklų – Savivaldybės administracijos Socialinių paslaugų skyriaus Paslaugų šeimai ir vaikui poskyrio specialistė Jovita Mikalonienė, tel. (8 37) 42 38 15; dėl 2.2 papunktyje nurodytos veiklos – Savivaldybės administracijos Socialinių paslaugų skyriaus Paslaugų šeimai ir vaikui poskyrio vedėja Giedrė Vareikienė, tel. (8 37) 42 49 01;dėl 2.3 papunktyje nurodytos veiklos – Savivaldybės administracijos Socialinių paslaugų skyriaus vyriausioji specialistė Vilija Zakarauskienė, tel. (8 37) 20 98 21.14.3. Užklausos raštu teikiamos el. p. iniciatyvos@kaunas.lt. 14.4. Dažnai užduodamų klausimų skyrius (DUK) yra tinklalapyje https://paraiskos.kaunas.lt/duk. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_